Αθλητικά γεγονότα του 2008/Μάιος

Παρατίθενται σημαντικά αθλητικά γεγονότα, ελληνικά και διεθνή, συνοδευόμενα από τις πηγές που τα μετέδωσαν.

2 Μαΐου 
 Άρση βαρών: Θετικό σε μόνο μία απαγορευμένη ουσία, είναι το δεύτερο δείγμα των 11 πρωταθλητών της άρσης βαρών, που εξετάστηκε από το εργαστήριο της Κολονίας.
 Ποδόσφαιρο: Παρουσιάζεται ο νέος προπονητής της Α.Ε. Λάρισας, Μαρίνος Ουζουνίδης. 
 Υδατοσφαίριση: Ο Ολυμπιακός Πειραιώς κατακτά για δεύτερη συνεχόμενη φορά και 21η στην ιστορία του τον τίτλο του πρωταθλητή Ελλάδος στην υδατοσφαίριση. Επικράτησε με 9-5 του συμπολίτη του, Εθνικού στο Παπαστράτειο Κολυμβητήριο Πειραιά και έκανε το 3-1 στις νίκες, στον τέταρτο αγώνα της τελικής σειράς των πλέι οφ.

3 Μαΐου 
 Τοιχοσφαίριση: Ολοκληρώνεται στο Άμστερνταμ το Ευρωπαϊκό ομαδικό πρωτάθλημα τοιχοσφαίρισης, με την Αγγλία να κατακτά τον τίτλο σε άνδρες (νικώντας με 3-0 τη Γαλλία) και σε γυναίκες (νίκησε με 3-0 την Ολλανδία)

4 Μαΐου 
Καλαθοσφαίριση: Η ΤΣΣΚΑ Μόσχας αναδεικνύεται ξανά πρωταθλήτρια Ευρώπης, με νίκη επί της Μακάμπι Τελ Αβίβ, με 91-77. Η Σιένα κατέκτησε την τρίτη θέση στο φάιναλ φορ, στο «Παλάθιο ντε Ντεπόρτες» της Μαδρίτης. Η ιταλική ομάδα επικράτησε 97-93 στην παράταση της Ταού.
Κωπηλασία: Ο Ν.Ο. Ιωαννίνων αναδεικνύεται απόλυτος κυρίαρχος (με 10 χρυσά, 5 ασημένια και 5 χάλκινα μετάλλια) στο πανελλήνιο πρωτάθλημα, που ολοκληρώνεται στον Μαραθώνα.
 Ποδόσφαιρο: Η Ρεάλ Μαδρίτης  στέφεται για 31η φορά στην ιστορία της πρωταθλήτρια Ισπανίας.
Χειροσφαίριση: Πρωταθλητής Ελλάδας στους άνδρες  στην Α1 κατηγορία αναδεικνύεται η ομάδα ΑΣΕ Δούκα, με νίκη στον δεύτερο τελικό επί του ΓΑΣ Κιλκίς με 24-22 στο γήπεδο του Κιλκίς.

5 Μαΐου 
Πάλη: Το χάλκινο μετάλλιο στο προολυμπιακό τουρνουά  στη Βαρσοβία κατακτά ο Εμζάριος Μπεντινίδης, ο οποίος προκρίθηκε στους Ολυμπιακούς Αγώνες του Πεκίνου.

7 Μαΐου 
Ποδόσφαιρο: Προβάδισμα για την κατάκτηση της 2ης θέσης στη Σούπερ Λίγκα αποκτά ο Παναθηναϊκός, έπειτα από τη νίκη του, στην 4η αγωνιστική των πλέι οφ, επί του Πανιωνίου με 3-0. Σε άλλο αγώνα, ο Άρης κέρδισε την ΑΕΚ με 4-0.

10 Μαΐου 
Υδατοσφαίριση: Πρωταθλήτρια Ευρώπης στους άνδρες αναδεικνύεται για δεύτερη συνεχή χρονιά και πέμπτη στην ιστορία της η ιταλική Προ Ρέκο, με νίκη με 13-12 στην παράταση  επί της κροατικής Γιουγκ Ντουμπρόβνικ στον τελικό του φάιναλ φορ στη Βαρκελώνη. Την τρίτη θέση κατέλαβε η Βάσας Βουδαπέστης, νικώντας με 8-6 τη Μλάντοστ Ζάγκρεμπ.

11 Μαΐου 
Γυμναστική: 
Το αργυρό μετάλλιο στο μονόζυγο κατακτά ο Βλάσης Μάρας, με βαθμολογία 15,850 στην κατηγορία των ανδρών, κατά την ολοκλήρωση του Ευρωπαϊκού πρωταθλήματος ενόργανης γυμναστικής, στη Λωζάννη.
Χρυσό μετάλλιο στις ασκήσεις εδάφους κατακτά ο Λευτέρης Κοσμίδης στη διάρκεια του Ευρωπαϊκού πρωταθλήματος εφήβων (με 15,525 βαθμούς) στη Λωζάννη.
Κωπηλασία: Το ασημένιο μετάλλιο στο διπλό σκιφ ελαφρών βαρών κατακτά το δίδυμο των Μπισκιτζή και Τσιάβου στο  Παγκόσμιο Κύπελλο του Μονάχου. Πολύ καλές θέσεις κατέκτησαν και τα υπόλοιπα ελληνικά πληρώματα.
Πάλη: Την πρώτη θέση στην κατηγορία των 120 κιλών στο προολυμπιακό τουρνουά στη Ρώμη και την πρόκριση για τους Ολυμπιακούς Αγώνες στο Πεκίνο κερδίζει ο Παναγιώτης Παπαδόπουλος στην ελληνορωμαϊκή πάλη.
Ποδόσφαιρο:
Προβάδισμα για τη δεύτερη θέση έλαβε ο ΠΑΟ μετά τη νίκη του επί του Άρη με 3-1 στην 5η αγωνιστική των πλέι οφ στη Σούπερ Λίγκα.
Η ΑΕΚ αντίθετα χάνει την πρόκριση για το επόμενο Τσάμπιονς Λιγκ, καθώς έρχεται ισόπαλη 2-2 με τον Πανιώνιο.
Πρωταθλήτρια Αγγλίας για 17η φορά στην ιστορία της αναδεικνύεται η Μάντσεστερ Γιουνάιτεντ, νικώντας με 2-0 τη Γουίγκαν στο «JJB», στο πλαίσιο της 38ης και τελευταίας αγωνιστικής της Πρέμιερ Λιγκ.

14 Μαΐου 
Αντισφαίριση: Η Ζιστίν Ενάν αποσύρεται από τα γήπεδα της αντισφαίρισης, σε ηλικία 25 ετών, έχοντας στο ενεργητικό της 41 συνολικά τίτλους . Είναι η πρώτη εν ενεργεία Νο1 στην ιστορία του γυναικείου τένις που αποχωρεί από τα κορτ.
Ποδόσφαιρο: Ολοκληρώνεται η Σούπερ Λίγκα της αγωνιστικής περίοδου 2007-08 με τους δύο τελευταίους αγώνες των πλέι οφ.
Η ΑΕΚ έρχεται ισόπαλη με τον ΠΑΟ με 1-1 και ο Άρης με τον Πανιώνιο επίσης αναδεικνύονται ισόπαλοι με 3-3. Ο Παναθηναϊκός θα παίξει στα προκριματικά του Τσάμπιονς Λιγκ, ενώ η ΑΕΚ και ο Άρης θα πάρουν μέρος στο Κύπελλο UEFA.
Αποχωρεί από την τεχνική ηγεσία του Παναθηναϊκού ο Φερνάντο Πεσέιρο, ο Γιώργος Δώνης αναλαμβάνει την τεχνική ηγεσία της ΑΕΚ και ο Κάρλος Καρβαλιάλ του Αστέρα Τρίπολης.
Η Ζενίτ Αγίας Πετρούπολης κατακτά το Κύπελλο ΟΥΕΦΑ νικώντας την σκωτσέζικη Ρέιντζερς με 2-0 στο Μάντσεστερ.
Υδατοσφαίριση: Πρωταθλήτρια στην Α1 γυναικών αναδεικνύεται για όγδοη φορά στην ιστορία της ο  Α.Ν.Ο. Γλυφάδας, νικώντας στον αγώνα για τον τίτλο (τελευταία αγωνιστική) τον Ν.Ο. Βουλιαγμένης με 10-9.

15 Μαΐου 
 Πετοσφαίριση: Ο Παναθηναϊκός κατακτά το πρωτάθλημα στην Α1 κατηγορία των γυναικών, με νίκη 3-0 (25-14, 25-8, 25-23) σετ, στον 5ο τελικό, κάνοντας το 3-2 στη σειρά των αγώνων με τον Ολυμπιακό. Είναι ο τέταρτος διαδοχικός τίτλος για την ομάδα.

16 Μαΐου 
 Ο Ερωτόκριτος Νεόφυτος ορίζεται Πρόεδρος της Οργανωτικής Επιτροπής των Μεσογειακών Αγώνων του 2013, οι οποίοι θα διεξαχθούν στο Βόλο.

17 Μαΐου 
 Ποδόσφαιρο:
 Για 23η φορά στην ιστορία του ο Ολυμπιακός Πειραιώς αναδεικνύεται Κυπελλούχος Ελλάδας στο Ποδόσφαιρο. Στον τελικό της διοργάνωσης νίκησε 2-0 τον Άρη και σε συνδυασμό με την κατάκτηση και του τίτλου της Σούπερ Λίγκας, η ομάδα του Πειραιά έκανε το νταμπλ.
 Το Κύπελλο Αγγλίας κατακτά η ομάδα της Πόρτσμουθ, νικώντας με 1-0 την Κάρντιφ Σίτι στον τελικό της διοργάνωσης. 
 Χειροσφαίριση: Η Ορμή Πάτρας κατακτά για δεύτερη συνεχή χρονιά τον τίτλο στην Α1 γυναικών, νικώντας στην Πάτρα στον τρίτο τελικό των πλέι οφ την Αναγέννηση Άρτας με 29-28.

18 Μαΐου 
 Επιτραπέζια αντισφαίριση: Ο Γιάννης Βλοτινός για 13η και η Χριστίνα Φίλη για 5η φορά αναδεικνύονται πρωταθλητές Ελλάδας στο απλό ανδρών και γυναικών αντίστοιχα.
 Κολύμβηση: Με απόλυτο κυρίαρχο τον Ολυμπιακό Πειραιώς στους άνδρες, στις γυναίκες και στη γενική κατάταξη ολοκληρώνεται το 77ο Πανελλήνιο πρωτάθλημα κολύμβησης. Οι «ερυθρόλευκοι» πανηγυρίζουν τον 49ο τίτλο στην ιστορία τους, αφήνοντας- στη γενική κατάταξη- στη δεύτερη θέση τον ΠΑΟΚ και στην τρίτη τον Αρη Θεσσαλονίκης.
 Χόκεϊ στον πάγο: Η Ρωσία κερδίζει την ομάδα του Καναδά στο Χάλιφαξ στον τελικό του Παγκοσμίου πρωταθλήματος με 5-4 και κατακτά τον τίτλο.

19 Μαΐου 
 Ποδόσφαιρο: Ο Σωτήρης Νίνης γίνεται ο νεαρότερος σκόρερ στην ιστορία της εθνικής ομάδας, σε φιλικό αγώνα στην Πάτρα με 2-0 επί της Κύπρου.

21 Μαΐου 
 Κολύμβηση: Θετικός βρέθηκε χθες σε δεύτερο έλεγχο για αναβολικά  ο Γιάννης Δρυμωνάκος. Η ουσία είναι η ίδια που βρέθηκε και στους έντεκα αθλητές και αθλήτριες της άρσης βαρών. Λίγο μετά, ο πρωταθλητής δήλωσε άγνοια για τη λήψη απαγορευμένων ουσιών και γνωστοποίησε ότι αποσύρεται από τον υγρό στίβο.
 Ποδόσφαιρο: Η Μάντσεστερ Γιουνάιτεντ κατακτά το Τσάμπιονς Λιγκ νικώντας στα πέναλτι την Τσέλσι με 6-5 στον τελικό στη Μόσχα.

23 Μαΐου 
 Τζούντο: Το χάλκινο μετάλλιο στην κατηγορία των 63 κιλών κατακτά η Ιουλιέτα Μπουκουβάλα στο Παγκόσμιο Κύπελλο «Super A» που φιλοξενείται στη Μόσχα.

25 Μαΐου 
 Μηχανοκίνητος αθλητισμός: Το Ράλι Ιντιανάπολις 500 κερδίζει ο Νεοζηλανδός οδηγός Σκοτ Ντίξον.
Ποδόσφαιρο: Ο Πανσερραϊκός πανηγυρίζει την άνοδό του στη Σούπερ Λίγκα, δύο αγωνιστικές πριν την ολοκλήρωση του πρωταθλήματος της Β΄ Εθνικής.
Πετοσφαίριση στην άμμο: Το χρυσό μετάλλιο κατακτούν οι Βάσω Καραντάσιου και Βίκυ Αρβανίτη στο ευρωπαϊκό όπεν επικρατώντας 2-0 σετ (21-17, 21-17) των Κουν/Σβερ από την Ελβετία, στη Λουκέρνη.

26 Μαΐου 
Ποδόσφαιρο: Πρόεδρος του ΠΑΟ αναλαμβάνει ο Νίκος Πατέρας.

27 Μαΐου 
Ποδόσφαιρο: Αποχωρεί από τον Λεβαδειακό ο προπονητής Μπάμπης Τεννές.

28 Μαΐου 
Ποδόσφαιρο:Ο Ισπανός Ερνέστο Βαλβέρδε αναλαμβάνει νέος προπονητής του Ολυμπιακού.

29 Μαΐου 
Ποδόσφαιρο:  Η Εθνική Ελλάδας Νέων προκρίνεται στην τελική φάση του Ευρωπαϊκού Πρωταθλήματος (U19), νικώντας με 3-1 τη Ρωσία στην Καστοριά.

31 Μαΐου 
Ποδόσφαιρο: Ο Παναργειακός κατακτά το Κύπελλο Ερασιτεχνών, κερδίζοντας στην παράταση με 3-0 τη Νίκη Πολυγύρου.
Στίβος: Νέα παγκόσμια επίδοση στα 100μ. πετυχαίνει ο Τζαμαϊκανός Ουσάιν Μπολτ με χρόνο 9.72 στη διάρκεια μίτινγκ στη Νέα Υόρκη.

Παραπομπές

 5